Laura Gallego García

**Laura Gallego García**, nada na cidade de Quart de Poblet (Hospital Militar en Mislata, Valencia) o 11 de outubro de 1977, é unha escritora española de xénero fantástico e ficción científica. Estudou Filoloxía Hispánica na Universidade de Valencia. No ano 2012 foi galardoada co Premio Nacional de Literatura Infantil e Xuvenil pola obra *Donde los árboles cantan.* 

## Biografía 
Aos once anos comezou a escribir cunha amiga súa a que sería a súa primeira novela sen publicar, *Zodiaccía, un mundo diferente* (dispoñible na súa páxina web). Aos 21 anos, cando estaba estudando Filoloxía Hispánica, escribiu a novela *Finis Mundi*, coa que obtivo o primeiro premio no concurso *El Barco de Vapor* da editorial SM. O seu segundo premio no concurso *El Barco de Vapor* conseguiuno coa súa novela *La leyenda del Rey Errante*, libro que ela consideraba mellor que o anterior.

É fundadora da revista universitaria *Náyade*, repartida trimestralmente na Facultade de Filoloxía e foi codirectora desta desde 1997 a 2000.

A súa primeira novela publicada foi *Finis Mundi* (1999), pero obtivo maior popularidade coa súa triloxía *Crónicas de la Torre*. Por mor desa triloxía xurdiu un grande interese pola súa obra, especialmente en Internet. Pero aínda que a súa fama se debe principalmente ás novelas xuvenís, publicou tamén obras dirixidas a un público infantil (*Retorno a la Isla Blanca*, *El cartero de los sueños*), incluíndo os prelectores (serie de Alba). En 2004 comezou a súa segunda triloxía, titulada *Memorias de Idhún*, cultivando o seu maior éxito ata o momento, con máis de 1.000.00 de exemplares vendidos. Memorias de Idhún conta cunha adaptación a novela gráfica.

É fundadora da revista universitaria Náyade, que distribúe a Facultade de Filoloxía da Universidade de Valencia e da que foi codirectora desde 1997 ata 2010.

Despois publicou varios libros independentes, a maioría de temática fantástica, ademais da segunda parte de *Alas de Fuego*, titulada *Alas Negras*. Tamén se internou na literatura realista coa serie *Sara y las goleadoras*, que inclúe títulos como: *Creando equipo*, *Las chicas somos guerreras*, *Goleadoras en la liga, El fútbol y el amor son incompatibles*, *Las Goleadoras no se rinden* e *El último gol*. A súa novela *Donde los árboles cantan*, publicada en outubro de 2011, gañou o Premio Nacional de Literatura Infantil e Xuvenil correspondente ao ano 2012. Ese mesmo ano 2012 volveu á literatura infantil con *Mago por casualidad*. En marzo de 2017, publicou *Por una rosa*, un libro que contén tres relatos escritos por tres autores diferentes: Laura Galego, Javier  Ruescas e  Benito  Taibo. Trátase de tres historias ambientadas no universo do conto clásico *La bella y la bestia*.

En 2018 publicou: *El bestiario de Axlin*, o primeiro libro da triloxía *Guardianes de la ciudadela* e *El secreto de Xein*, segundo libro desta saga. A terceira e última parte desta saga saíu o 29 de marzo de 2019 co seu título *La misión de Rox.*

## Trazos temáticos e de estilo 
Laura Gallego explorou gran parte dos temas literarios: comeza escribindo literatura histórico-fantástica, coa súa novela *Finis Mundi*; pero proba tamén a ficción científica, con *Las hijas de Tara*; e máis tarde a fantasía épica con *Crónicas de la Torre* e *Memorias de Idhún*; sen esquecer tampouco a súa literatura infantil.

Na súa narrativa fantástica, e particularmente en *Memorias de Idhún*, o tema amoroso é tanto ou máis importante que o fantástico, feito que a diferenza notablemente do modelo de J. R. R. Tolkien: os personaxes expresan sen cesar os seus sentimentos, dúbidas, receos, decepcións etc., e guíanse por eles, xeralmente máis que por outros conceptos como a honra ou o deber. Así, a reflexión sobre o propio sentimento ocupa moito espazo nos diálogos e a reprodución do pensamento, feito favorecido pola decisión de empregar un apaixonado triángulo amoroso no que Victoria se sente irremediablemente atraída por dous personaxes opostos e incompatibles.

## Obras 
### Series 
#### *Crónicas de la Torre* 
# 2000 - *El Valle de los Lobos*
# 2002 - *La maldición del Maestro*
# 2003 - *La llamada de los muertos*
# 2004 - *Fenris, el elfo*

#### *Memorias de Idhún* 
# 2004 - *Memorias de Idhún I: La Resistencia* 
# 2005 - *Memorias de Idhún II: Tríada*
# 2006 - *Memorias de Idhún III: Panteón*
***Ahriel***

# 2004 - *Alas de Fuego*
# 2009 - *Alas Negras*

***Sara y las Goleadoras***

# 2009 - *Sara y las goleadoras: Creando Equipo*
# 2009 - * Sara y las goleadoras: Las chicas somos guerreras*
# 2009 - *Sara y las goleadoras: Goleadoras en la liga*
# 2010 - *Sara y las goleadoras: El fútbol y el amor son incompatibles*
# 2010 - *Sara y las goleadoras: Las goleadoras no se rinden*
# 2010 - *Sara y las goleadoras: El último gol*

***Guardianes de la Ciudadela***

# 2018 - *Guardianes de la Ciudadela I. El Bestiario de Axlin*
# 2018 - *Guardianes de la Ciudadela II. El Secreto de Xein*
# 2019 - *Guardianes de la Ciudadela III. La Misión de Rox*

***Hadas Madrinas***

# 2015 - *Todas las Hadas del Reino*
# 2024 - *Todos los Hombres del Rey*

### Obras en orde cronolóxica 
* 1999 - *Finis Mundi*
* 2000 - *El Valle de los Lobos*
* 2001 - *El cartero de los sueños*
* 2001 - *Retorno a la Isla Blanca*
* 2002 - *Las hijas de Tara*
* 2002 - *La maldición del Maestro*
* 2002 - *La leyenda del Rey Errante*
* 2003 - *La llamada de los muertos*
* 2003 - *Mandrágora*
* 2003 - *¿Dónde está Alba?*
* 2004 - *El coleccionista de relojes extraordinarios*
* 2004 - *Fenris, el elfo*
* 2004 - *Alas de fuego*
* 2004 - *Memorias de Idhún I: La Resistencia*
* 2004 - *La hija de la noche*
* 2004 - *Max ya no hace reír*
* 2004 - *Alba tiene una amiga muy especial*
* 2004 - *Un fantasma en apuros*
* 2005 - *Memorias de Idhún II: Tríada*
* 2006 - *Memorias de Idhún III: Panteón*
* 2007 - *La emperatriz de los Etéreos*
* 2008 - *Dos velas para el diablo*
* 2009 - *Sara y las goleadoras: Creando Equipo*
* 2009 - *Alas Negras*
* 2009 - * Sara y las goleadoras: Las chicas somos guerreras*
* 2009 - *Sara y las goleadoras: Goleadoras en la liga*
* 2010 - *Sara y las goleadoras: El fútbol y el amor son incompatibles*
* 2010 - *Sara y las goleadoras: Las goleadoras no se rinden*
* 2010 - *Sara y las goleadoras: El último gol*
* 2011 - *Donde los árboles cantan*
* 2012 - *Mago por casualidad*
* 2013 - *El Libro de los Portales*
* 2014 - *Enciclopedia de Idhún*	
* 2015 - *Todas las hadas del reino
* 2016 - *Omnia. Todo lo que Puedas Soñar*
* 2016 - *Héroes por Casualidad*
*2017 - *Por una rosa*
*2017 - *Cuando me veas*

*2018 - *Guardianes de la Ciudadela I. El Bestiario de Axlin*
*2018 - *Guardianes de la Ciudadela II. El secreto de Xein*
*2019 - *Guardianes de la Ciudadela III. La misión de Rox*
*2021 - *El Ciclo del Eterno Emperador*
*2022 - *Stravagantia*
*2024 - *Todos los Hombres del Rey*
*2025 - *Cuatro Lunas 1. Mareas de Magia*

## Traducións 
Algunhas das súas obras foron traducidas a numerosas linguas como: romanés, francés, polaco, finés, sueco, noruegués, dinamarqués, húngaro, inglés, italiano, alemán, portugués, catalán, coreano e chinés.

Malia isto, polo de agora aínda non hai tradución ao galego de ningunha das súas novelas.

## Obras sen publicar e proxectos 
A propia Laura Gallego menciona na súa páxina web que antes de que lle publicasen *Finis Mundi*, escribira moitas outras obras. A día de hoxe ofrece alí algunhas delas como curiosidade, como *Zodiaccía, un mundo diferente''), no que aparece un mundo de Idhún prototípico.

## Notas 
## Véxase tamén 
### Ligazóns externas 
* Páxina web da escritora